BASES PARA PROVEER DUNHA BECA DE TURISMO PARA A TEMPADA DE VERÁN NO CONCELLO.
ADMINISTRACIÓN LOCAL — Municipal — Caldas de Reis (Convocatoria becas, 04/05/2015)

De conformidade co disposto por Resolución da Alcaldía de data 21 de abril de 2015, fanse públicas as BASES REGULADORAS PARA A CONCESIÓN DE 1 BOLSA PARA A REALIZACIÓN DE TAREFAS DE INFORMACIÓN NA OFICINA MUNICIPAL DE TURISMO, EN RÉXIME DE CONCORRENCIA COMPETITIVA, e se procede á súa convocatoria: Estas bases teñen por obxecto convocar, en réxime de concurrencia competitiva e de acordo cos principios de obxectividade e publicidade, UNHA (1) BOLSA PARA A REALIZACIÓN DE TAREFAS DE INFORMACIÓN NA OFICINA MUNICIPAL DE TURISMO, destinada a diplomados, graduados e técnicos superiores de turismo, coa finalidade de promover e completar a súa formación na oficina de turismo municipal durante a tempada de verán do ano 2015. A bolsa terá unha duración de tres meses (do 15 de xuño ao 15 de setembro), cun total de 37 horas semanais repartidas de luns a domingo, en horario fixado segundo as necesidades do servizo. A dotación total económica da bolsa será de 3.138,88 € brutos. A esta cantidade haberá que descontarlle a parte correspondente á Seguridade Social e aos impostos que procedan. O pagamento da bolsa realizarase por mensualidades completas ou parte proporcional. Esta cantidade será incompatible con calquera outra actividade remunerada, calquera que sexa a súa natureza. A convocatoria, a selección das persoas candidatas e a realización dos traballos que dan dereito á bolsa suxeitaranse ao previsto nestas bases, á Lei Xeral de Subvencións e á Lei de Réxime Xurídico das Administracións Públicas e do Procedemento administrativo Común. A aceptación da bolsa non xenera ningún tipo de vínculo laboral, administrativo nin de calqueira outra natureza contractual ou legal entre o Concello de Caldas de Reis e o/a beneficiario/a, sen perxuicio da alta no Réxime Xeral da Seguridade Social, de acordo co establecido no Real Decreto 1493/2011, de 24 de outubro, polo que se regulan os termos e as condicións de inclusión no Réxime Xeral da Seguridade Social das persoas que participen en programas de formación, no desenvolvemento do previsto na disposición adicional terceira da Lei 27/2011, de 1 de agosto, sobre actualización, adecuación e modernización do sistema da Seguridade Social. Poderán optar á bolsa tódalas persoas físicas que, tendo plena capacidade de obrar e non estando inhabilitadas para obter axudas e subvencións públicas, reúnan os seguintes requisitos: As persoas interesadas presentarán no Rexistro Xeral do Concello de Caldas de Reis, nun prazo de OITO DÍAS NATURAIS, a contar dende o seguinte á publicacion das presentes bases no Boletín Oficial da Provincia de Pontevedra, a seguinte documentación: Para a selección do/a bolseiro/a constituirase unha comisión, que estará integrada polos seguintes membros: PRESIDENTA: A Técnica de Cultura do Concello de Caldas de Reis. VOGAIS: A Gloria Nieves Dafa De Gregorio de Música de Caldas O Tesoreiro do Concello de Caldas de Reis SECRETARIA: A do Concello de Caldas de Reis ou funcionario en quen delegue. A selección levarase a cabo mediante unha entrevista persoal e a valoración de méritos, conforme o seguinte baremo: FASE 1ª: Entrevista persoal – ata un máximo de 3 puntos Será realizada co fin de valorar o coñecemento e capacidade dos bolseiros/as e versará sobre o seu currículo e nivel de idiomas, a fin de poder comprobar a preparación dos candidatos nas materias relacionadas coas actividades que se van desenvolver na Oficina de Turismo. A data, hora e lugar da entrevista fixarase por Resolución da Alcaldía e será publicada no taboleiro de anuncios do Concello e na páxina web municipal: www.caldasdereis.com Os/as aspirantes deben acudir á proba provistos do DNI FASE 2ª: Méritos académicos–ata un máximo de 7 puntos A) Cursos de Formación: No suposto de que non se acredite a duración dos cursos, serán valorados a razón de 0.05 puntos. B) Coñecemento de idiomas extranxeiros – ata un máximo de 2.50 puntos Por ter realizado cursos de idioma estranxeiro de nivel B1 ou superior: 0,50 puntos por nivel acadado. C) Coñecemento acreditado do idioma galego: ata un máximo de 0.50 puntos (no caso de ter varios cursos terase en conta só o de maior puntuación): Curso de iniciación ou Celga 3: 0.25 puntos Curso de Perfeccionamento ou Celga 4: 0.50 puntos Os/as candidatos/as á bolsa deberán presentarse de xeito obrigatorio a todas as probas. No suposto de que dous ou máis aspirantes á bolsa de estudios acaden a mesma puntuación, a selección realizarase mediante sorteo público. Unha vez rematen as probas de selección, o Tribunal propoñerá ao Sr. Alcalde-Presidente o beneficiario/a da beca para que sexa adxudicada por este. A Resolución do procedemento e a súa notificación realizarase con anterioridade ao 15 de xuño de 2015, e será publicada no Taboleiro do Concello de Caldas de Reis. Os/as aspirantes seleccionados/as incorporaranse trala aceptación da beca. No suposto de que un adxudicatario, por calquera motivo, non poida realizalas ou renuncie á bolsa, será sustituido polo candidato seguinte pola orde de puntuación. O/A bolseiro/a presentará ao remate da bolsa unha memoria relativa ás tarefas realizadas e os datos recollidos. O pagamento do importe da bolsa realizarase por mensualidades vencidas e estarán suxeitas ás retencións que procedan, de conformidade ao Regulamento do imposto sobre a renda das persoas físicas. Transcorridos tres meses dende o final do proceso selectivo, a documentación presentada, excepto a instancia, será destruída, polo que se lles recomenda aos interesados que a retiren no referido prazo. O Alcalde-Presidente do Concello de Caldas de Reis poderá, en calquera momento, mediante unha resolución motivada, revogar a bolsa á persoa adxudicataria se non cumpre debidamente as condicións esixidas nestas bases, ou as normas xerais de funcionamento do Concello, aténdose ao establecido nos artigos 36 e seguintes da Lei 38/2003, de 17 de novembro, xeral de subvencións, e suspendendo o aboamento da bolsa. De concorrer algunha das causas previstas no artigo 37 da Lei 38/2003, de 17 de novembro, xeral de subvencións, corresponderá o reintegro total cando o beneficiario incumpre total e absolutamente as condicións impostas para a concesión e a execución da bolsa. O tribunal resolverá as dúbidas que se presenten e tomará os acordos necesarios para a boa orde da selección. Contra os acordos do tribunal poderá interpoñerse o recurso procedente ante o órgano competente (Alcalde-Presidente). De conformidade co previsto na Lei 30/92 de 26 de novembro. A solicitude das bolsas implica o coñecemento e aceptación das presentes Bases. En Caldas de Reis, a 22 de abril de 2015.—O Alcalde, Juan Manuel Rey Rey.